APROBACIÓN DEFINITIVA DO TEXTO DA ORDENANZA POR ASISTENCIA A GARDERÍAS
ADMINISTRACIÓN LOCAL — Municipal — Sanxenxo (Ordenanzas e Regulamentos, 09/10/2020)

De conformidade cos artigos 17.3 e 17.4 do R. D. L.2/2004, de 5 de marzo, polo que se aproba o Texto refundido da Lei reguladora das facendas locais, publícanse o texto da modificación da ordenanza da taxa por asistencia e estancia en gardería infantís municipais para o exercicio de 2020: No uso das facultades concedidas polos artigos 133.2 e 142 da Constitución, polo artigo 106 da Lei 7/85, do 2 de abril, reguladora das Bases del Réxime Local, e os artigos 20 e 58 da Lei 39/88, de 28 de decembro, e de conformidade co disposto nos artigos 15 ó 19 da Lei 39/88 citada, acorda a imposición e ordenación da taxa por asistencia e estancia en fogares e residencias de anciáns, gardería infantís, albergues e outros establecementos de natureza análoga.1. Constitúe o feito impoñible da taxa a prestación dos servizos por asistencia e estancia en fogares e residencias de anciáns, escolas infantís, albergues e outros establecementos de natureza análoga. Son suxeitos pasivos contribuíntes as persoas físicas e xurídicas e as entidades a que se refire o artigo 33 da Lei Xeral tributaria que soliciten, provoquen ou que no seu interese redunde a tramitación do documento ou expediente de que se trate. Serán responsables solidarios das obrigas tributarias do suxeito pasivo as persoas físicas e xurídicas a que se refiren os artigos 38.1 e 39 da Lei Xeral tributaria. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei Xeral tributaria. Só se admitirán os beneficios que veñan establecidos nas normas con rango de Lei ou deriven de tratados ou acordos internacionais, non obstante e en virtude do disposto no artigo 24.4 do Real Decreto Lexislativo 2/2004, do 5 de marzo, polo que se aproba o texto Refundido da Lei Reguladora das Facendas Locais (Lei 39/1988, do 28 de decembro), que literalmente di: “1. El importe de las tasas previstas por la utilización privativa o el aprovechamiento especial del dominio público local se fijará de acuerdo con las siguientes reglas: 4. Para la determinación de la cuantía de las tasas podrán tenerse en cuenta criterios genéricos de capacidad económica de los sujetos obligados a satisfacerlas” ESTABLÉCENSE OS SEGUINTES BENEFICIOS FISCAIS Segundo a renda per capita mensual da unidade familiar, sobre os prezos sinalados aplicaranse as reducións que se especifican a continuación, a excepción dos prezos de comedor por días soltos e das horas extraordinarias que non estarán suxeitos a ningunha redución: A renda per cápita mensual da unidade familiar computarase segundo as seguintes regras: a) Entenderase por unidade familiar a formada polos cónxuxes non separados legalmente e: A determinación dos membros da unidade familiar realizarase atendendo á situación existente no 31 de decembro do ano anterior a aceptación da praza. b) Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal se pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do IRPF. O importe dos ingresos totais da unidade familiar será acreditado, mediante a presentación das copias certificadas pola Administración tributaria das declaracións do IRPF ou a certificación de ingresos das persoas que non presentasen as declaracións do IRPF. c) O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. entenderase por familia monoparental a unidade familiar a que se refire o punto 4.2. a) cando formase parte dela un único proxenitor ou proxenitora que non conviva con outra persoa con que manteña unha relación análoga á conxugal e sempre que o outro proxenitor ou proxenitora non contribúa economicamente ao seu sustento. d) A renda per cápita mensual será o resultado de dividir o importe anterior por doce. Segundo as circunstancias da unidade familiar, sobre o prezo que resulte de aplicar o disposto no punto anterior, aplicaranse os seguintes descontos que non son acumulables entre si: Establécese a gratuidade da atención educativa para segundos/as fillos/as e sucesivos/as. Devéngase a taxa e nace a obriga de contribuír cando se presente a solicitude de prestación do servizo ou actividade.1. Os pais, nais ou representantes legais non terán a obriga de aboar a cota correspondente á atención educativa e ao servizo de comedor durante os seguintes períodos: En ámbolos dous casos a suspensión realizarase de oficio. A suspensión do pago polo mes de vacacións farase unha vez que o neno/a teña desfrutado todo o período de vacacións e producirá efectos na mensualidade posterior ao remate das mesmas.2. Os pais, nais ou representantes legais non terán a obriga de aboar a cota correspondente ao servizo de comedor cando por causa debidamente xustificada a/o nena/o deixe de asistir temporalmente ao centro. Neste caso, a suspensión da cota terá lugar desde o primeiro día do mes natural seguinte á data de falta de asistencia ao centro e durará ata o día primeiro do mes natural en que teña lugar a reincorporación da/o nena/o ao centro. Non obstante, se a reincorporación se produce con posterioridade ao día 15 do mes, a cota do comedor correspondente ao dito mes reducirase nun 50%. A solicitude de suspensión da cota correspondente a este servizo, xunto coa acreditación documental da circunstancia que a motiva, deberá presentarse no Rexistro do Concello de Sanxenxo e será aprobada ou desestimada por resolución de Alcaldía previo informe da dirección do centro. Nos casos de suspensión temporal da cota correspondente ao servizo de comedor, o pagamento correspondente ao mes de reincorporación realizarase no prazo dos dez días naturais seguintes á data de reincorporación. Así mesmo, nos casos en que se acorde a non procedencia da suspensión solicitada, o suxeito obrigado deberá ingresar as cotas atrasadas no prazo dos dez días naturais seguintes á notificación do acordo denegatorio.3. Cando por circunstancias sobrevidas (solicitude fóra de prazo, traslado de residencia, etc.), o/a neno/a ingrese na escola con posterioridade ao día 15 do mes, a cota que corresponda pagar polo dito mes terá un desconto do 50 %. 4. Salvo o disposto nos dous puntos anteriores, a falta de asistencia do neno/a non supón redución nin suspensión da cota mentres non se formalice a baixa correspondente. A exacción das tarifas ou da taxa aos usuarios efectuarase de acordo ao sistema de xestión do servizo público que en cada momento se atope en vigor e, segundo no seu caso, ás normas aplicables do contrato en vigor, tratándose dun sistema de concesión de servizo público ou xestión indirecta. Nesta materia estarase ao disposto na Lei Xeral tributaria e na normativa de desenvolvemento. Cando existan os convenios de colaboración os que fai referencia o artigo 27.2 da Lei 39/1988, de 28 de decembro, os procedementos de liquidación e recadación regulados nos artigos 8 e 9 desta Ordenanza cederán ante a regulación prevista nos convenios. A presente Ordenanza fiscal, cunha redacción definitiva aprobada polo Pleno da Corporación, en sesión celebrada na data de 11.08.20, entrará en vigor o día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresa”. As presentes ordenanzas entrarán en vigor o día seguinte da súa publicación, permanecendo en vigor en tanto non se acorde a súa modificación ou derrogación expresa. Contra a aprobación definitiva destas ordenanzas fiscais poderase interpoñer recurso contencioso-administrativo ante o órgano de dita xurisdicción no prazo de dous meses contados desde o día seguinte ao desta publicación no Boletín oficial da provincia. Sanxenxo, o alcalde Telmo Martín González